ai4bharat/Pralekha huggingface dataset:
नागरिक उड्डयन मंत्रालय
सूरत हवाई अड्डे का विश्व स्तरीय सुविधाओं के साथ समग्र विकास होगा
गुजरात की वित्तीय राजधानी और भारत में हीरा और कपड़ा व्यवसाय का केंद्र सूरत बड़ी संख्या में हवाई यात्रियों को आकर्षित करता है। हवाई यात्रियों की संख्या में शानदार बढ़ोतरी को ध्यान में रखते हुए भारतीय विमानपत्तन प्राधिकरण  353 करोड़ रुपये की परियोजना लागत के साथ सूरत हवाई अड्डे के समग्र विकास के लिए व्यापक स्तर पर काम कर रहा है।
विकास परियोजना में मौजूदा टर्मिनल भवन का 8474 वर्गमीटर से 25520 वर्गमीटर तक विस्तार शामिल है। टर्मिनल भवन के विस्तार के अलावा, विमान खड़ी करने की जगह का पांच पार्किंग बे से बढ़ाकर 18 पार्किंग बे तक विस्तार और समानांतर टैक्सी ट्रैक  का निर्माण कार्य भी प्रगति पर है।
परियोजना के पूरा होने के बाद नये अत्याधुनिक विस्तारित टर्मिनल भवन में व्यस्त समय के दौरान 1200 घरेलू और 600 अंतर्राष्ट्रीय यात्री आ-जा सकेंगे और इस तरह नए टर्मिनल भवन की वार्षिक यात्री क्षमता 26 लाख हो जाएगी। सभी आधुनिक यात्री सुविधाओं से लैस, टर्मिनल भवन में 20 चेक-इन काउंटर, पांच एयरोब्रिज, इन-लाइन बैगेज हैंडलिंग सिस्टम, आने वाले यात्रियों के लिए पांच कन्वेयर बेल्ट होंगे। नए टर्मिनल भवन में 475 कारों को खड़ी करने की क्षमता वाला एक पार्किंग क्षेत्र भी होगा।
यह टर्मिनल संवहनीयता विशेषता के साथ 4-सितारा गृह  रेटेड ऊर्जा कुशल भवन होगा। टर्मिनल भवन के अंदरूनी भाग में गुजरात की कला और संस्कृति की झलक होगी। टर्मिनल भवन के विस्तार का 58 प्रतिशत से अधिक कार्य पूरा हो चुका है और भवन 31 दिसंबर 2022 तक बनकर तैयार हो जाएगा।
सूरत हवाई अड्डा बड़ी संख्या में देश भर के व्यापारिक समुदाय की सेवा करेगा क्योंकि यह देश भर के 16 शहरों से सीधे जुड़ा हुआ है। हवाई अड्डे का नया विश्व स्तरीय टर्मिनल भवन इस औद्योगिक शहर से कनेक्टिविटी को बढ़ाएगा, जिससे क्षेत्र के समग्र विकास को गति मिलेगी।
टर्मिनल निर्माण कार्य प्रगति पर है
छत का काम प्रगति पर
टर्मिनल निर्माण कार्य प्रगति पर है
समानांतर टैक्सी ट्रैक का कार्य प्रगति पर है
परिप्रेक्ष्य दृश्य -टर्मिनल बिल्डिंग
परिप्रेक्ष्य दृश्य-सिटी साइड कैनोपी
प्रधानमंत्री कार्यालय
प्रधानमंत्री ने ‘चौरी-चौरा कांड’ के सौ साल पूरे होने पर स्वतंत्रता संग्राम के नायकों को स्मरण किया
प्रधानमंत्री श्री नरेन्द्र मोदी ने चौरी-चौरा कांड के सौ साल पूरे होने पर हमारे स्वतंत्रता संग्राम के नायकों को स्मरण किया है। उन्होंने पिछले साल के अपने भाषण को भी साझा किया जब इस घटना का शताब्दी समारोह शुरू हुआ था।
प्रधानमंत्री ने एक ट्वीट में कहा;
‘‘आज चौरी-चौरा कांड के सौ साल पूरे हो रहे हैं। मैं पिछले साल का अपना भाषण साझा कर रहा हूं, जब इस घटना का शताब्दी समारोह शुरू हुआ था। मैंने हमारे स्वतंत्रता संग्राम के नायकों को स्मरण करने सहित कई विषयों के बारे में बात की।’’
https://t.co/jUkSVkjMSn"
राष्ट्रपति सचिवालय
राष्ट्रपति ने राष्ट्रीय सेवा योजना पुरस्कार प्रदान किए
राष्ट्रपति श्री रामनाथ कोविंद ने आज  राष्ट्रपति भवन, नई दिल्ली में विश्वविद्यालयों, एनएसएस इकाइयों और एनएसएस कार्यकर्ताओं को वर्ष 2017-18 के लिए राष्ट्रीय सेवा योजना  पुरस्कार प्रदान किए।
गृह मंत्रालय
गृह मंत्री के विशेष संचालन पदक का गठन
केन्द्रीय गृह मंत्री श्री राजनाथ सिंह ने “गृह मंत्री के विशेष संचालन पदक” गठित करने की स्वीकृति दे दी है। राज्यों तथा केंद्रशासित प्रदेशों के पुलिस अधिकारी, केन्द्रीय पुलिस संगठनों , केन्द्रीय सशस्त्र पुलिस बलों  तथा विशेष संचालनों में शामिल सुरक्षा संगठन के अधिकारी इन पदकों के पात्र होंगे।
केन्द्रीय गृह मंत्री ने तीन और पदकों-  का भी गठन किया है। यह पदक वार्षिक रूप से प्रदान किए जाएंगे। गृह मंत्री का विशेष संचालन पदक तथा असाधारण आसूचन पदक स्वतंत्रता दिवस 15 अगस्त को दिया जाएगा और आंतरिक सुरक्षा पदक तथा उत्कृष्ट और अति-उत्कृष्ट सेवा पदक गणतंत्र दिवस 26 जनवरी को घोषित किया जाएगा।
असाधारण आसूचन पदक केन्द्र सरकार के गुप्तचर संगठन के अधिकारियों तथा राज्यों और केन्द्रशासित प्रदेशों के गुप्तचर विभाग/शाखा/विशेष शाखा/इकाइयों के अधिकारियों, सीपीओ, सीएपीएफ, असम राइफल्स  तथा राष्ट्रीय सुरक्षा गार्ड  के अधिकारियों को उनके असाधारण उत्साह और गुप्तचर सूचनाएं प्राप्त करने में कुशलता के लिए दिया जाएगा।
आंतरिक सुरक्षा पदक राज्यों/केन्द्रशासित प्रदेशों के पुलिस कर्मियों/ सीपीओ/सीएपीएफ/सुरक्षा संगठन कर्मियों को जम्मू और कश्मीर राज्य/ वाम चरमपंथ क्षेत्र/ पूर्वोत्तर क्षेत्रों की आंतरिक सुरक्षा में प्रत्येक दो वर्ष में संचालन कर्तव्य निभाने के लिए दिया जाएगा।
उत्कृष्ट तथा अति-उत्कृष्ट सेवा पदक सीएपीएफ, राज्य/केन्द्रशासित प्रदेश के पुलिस बलों, सीपीओ, एआर, एनएसजी, होम गार्ड  तथा केन्द्र सरकार, राज्य सरकार/सीएपीएफ के स्थायी पुलिस कर्मियों को 15 और 25 वर्षों की लंबी सेवा तथा उत्तम सेवा रिकॉर्ड को देखते हुए दिया जाएगा।
गृह मंत्री का विशेष संचालन पदक, आंतरिक सुरक्षा पदक और असाधारण आसूचन पदक देने के लिए कोई सीमा/कोटा नहीं होगा। लेकिन क्रमशः उत्कृष्ट तथा अति-उत्कृष्ट सेवा पदक के लिए पात्रता शर्तों के साथ रैंक के अनुसार  स्वीकृत संख्या बल के एक प्रतिशत तथा 0.5 प्रतिशत की सीमा होगी।
निष्ठाहीनता का दोषी पाए जाने या बल के सम्मान को ठेस पहुंचाने पर धारक से पदक वापस ले लिया जाएगा।
प्रधानमंत्री कार्यालय
प्रधानमंत्री से हिमाचल प्रदेश के मुख्यमंत्री ने भेंट की
प्रधानमंत्री श्री नरेन्द्र मोदी से आज नई दिल्ली में हिमाचल प्रदेश के मुख्यमंत्री श्री जयराम ठाकुर ने भेंट की।
प्रधानमंत्री कार्यालय ने ट्वीट कियाः
“आज, हिमाचल प्रदेश के मुख्यमंत्री श्री @jairamthakurbjp ने प्रधानमंत्री श्री @narendramodi से भेंट की।”
राष्ट्रपति सचिवालय
राष्ट्रपति ने राष्ट्रीय फ्लोरेंस नाइटिंगेल पुरस्कार - 2021 प्रदान किए
राष्ट्रपति श्रीमती द्रौपदी मुर्मु ने आज  राष्ट्रपति भवन में नर्सिंग पेशेवरों को वर्ष 2021 के लिए राष्ट्रीय फ्लोरेंस नाइटिंगेल पुरस्कार प्रदान किए।
राष्ट्रीय फ्लोरेंस नाइटिंगेल पुरस्कारों की स्थापना वर्ष 1973 में स्वास्थ्य और परिवार कल्याण मंत्रालय, भारत सरकार द्वारा समाज में नर्सों और नर्सिंग पेशेवरों द्वारा प्रदान की गई सराहनीय सेवाओं को मान्यता देने के रूप में की गई थी।
पुरस्कार विजेताओं की सूची देखने के लिए यहां क्लिक करें।
Click here to see the List of awardees .
स्वास्थ्य एवं परिवार कल्याण मंत्रालय
स्वास्थ्य मंत्री श्री मनसुख मांडविया ने निमहान्स के 25वें दीक्षांत समारोह की अध्यक्षता की
“नये भारत के निर्माण में आज के डॉक्टरों की बहुत महत्त्वपूर्ण भूमिका है”: श्री मनसुख मांडविया ने दीक्षांत समारोह में कहा
“मानसिक स्वास्थ्य पर सारगर्भित सामाजिक चर्चा की जरूरत”: स्वास्थ्य मंत्री ने विश्व मानसिक स्वास्थ्य दिवस पर कहा
स्वास्थ्य एवं परिवार कल्याण मंत्री ने बेंगलुरू में 90 बिस्तरों वाले मॉड्यूलर फील्ड कोविड अस्पताल का उद्घाटन किया
केंद्रीय स्वास्थ्य मंत्री श्री मनसुख मांडविया ने आज बेंगलुरू में राष्ट्रीय मानसिक स्वास्थ्य और स्नायु विज्ञान संस्थान  के 25वें दीक्षांत समारोह की अध्यक्षता की। कर्नाटक के मुख्यमंत्री श्री बीएस बोम्मई, कार्यक्रम के मुख्य अतिथि थे। समारोह में तमाम विशिष्टजन भी उपस्थित रहे। दीक्षांत समारोह में 227 स्नातकोत्तर छात्रों को विभिन्न विषयों में डिग्री और प्रमाणपत्र प्रदान किये गये। तेरह छात्रों को प्रतिभा पुरस्कारों से सम्मानित किया गया। रजत जयंती दीक्षांत समारोह में अध्यक्षीय व्याख्यान में स्वास्थ्य मंत्री ने कहा कि नये भारत के निर्माण में आज के डॉक्टरों की बहुत अहम भूमिका है और सच्ची प्रतिबद्धता तथा समर्पण से ही यह संभव होगा।
रजत जयंती कार्यक्रम के अवसर पर, स्वास्थ्य एवं परिवार कल्याण मंत्री ने निमहान्स में विभिन्न सुविधाओं का भी उद्घाटन किया। दुनिया की सबसे ज्यादा उन्नत और सटीक क्रेनियल रेडियोसर्जरी प्रणाली  और गामा नाइफ आईकॉन का लोकार्पण किया गया। एकीकृत उपचार प्रणाली वाली डंटीग्रेटेड मेडिसिन विभाग का भी उद्घाटन किया गया। उल्लेखनीय है कि इस विभाग में पारंपरिक भारतीय स्वास्थ्य सुविधा को भी शामिल किया गया है, जो आधुनिक बायोमेडिसिन प्रणाली पर आधारित है। इसके अलावा श्री मांडविया ने नर्सों के हॉस्टल का भी उद्घाटन किया।
श्री मांडविया ने निमहान्स में विश्व मानसिक स्वास्थ्य दिवस समारोह में भी हिस्सा लिया। उन्होंने इस मौके पर मानसिक स्वास्थ्य प्रदर्शनी का भी अवलोकन किया। विश्व मानसिक स्वास्थ्य दिवस पर बोलते हुये श्री मांडविया ने मानसिक स्वास्थ्य पर सारगर्भित सामाजिक चर्चा की आवश्यकता को रेखांकित किया। उन्होंने कहा कि मानसिक स्वास्थ्य से सम्बंधित समस्याओं को रोका जा सकता है और उनका इलाज भी संभव है। श्री मांडविया ने निमहान्स में ही ‘क्विट टोबैको, बी ए हीरो’ अभियान की शुरूआत भी की।
इसके पूर्व स्वास्थ्य एवं परिवार कल्याण तथा रसायन एवं उर्वरक मंत्री श्री मनसुख मांडविया ने बेंगलुरू में 90 बिस्तरों वाले एक मॉड्यूलर फील्ड कोविड अस्पताल का भी उद्घाटन किया। इस अवसर पर कर्नाटक के मुख्यमंत्री श्री बीएस बोम्मई और कर्नाटक के स्वास्थ्य मंत्री श्री के. सुधाकर सहित अन्य विशिष्टजन भी उपस्थित थे। यह 90 बिस्तरों वाले मॉड्यूलर फील्ड कोविड अस्पताल को टेक्सस इंस्ट्रमेंट्स, नोकिया, स्वस्ति, वायाट्रिस के सहयोग से रिकॉर्ड 26 दिनों में तैयार कर दिया गया था। यह कंपनी सामाजिक दायित्व  के तहत बनाया गया है। श्री मांडविया ने कर्नाटक के मुख्यमंत्री के नेतृत्व में शानदार टीकाकरण अभियान चलाने के लिये राज्य को बधाई थी। उन्होंने सीएसआर पहल में योगदान करने वाले प्रमुख व्यक्तियों का सम्मान किया।
श्री मांडविया ने प्रधानमंत्री भारतीय जनौषधि परियोजना के ‘आजादी का अमृत महोत्सव’ में भी भागीदारी की और इस अवसर पर वरिष्ठ नागरिकों को फर्स्ट-एड किटों का निशुल्क वितरण किया। उन्होंने कहा कि पीएमबीजेपी नित नई ऊंचाईंयां छू रहा है और देशभर में 8,300 से अधिक स्टोर हो गये हैं। यहां सभी को बेहतर दवायें सस्ती दरों पर उपलब्ध हैं। उन्होंने कहा कि देश में जेनेरिक दवाओं का इस्तेमाल दो प्रतिशत से बढ़कर 10 प्रतिशत हो गया है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 298वां दिन
भारत का कुल टीकाकरण कवरेज 109.59 करोड़ के पार पहुंचा
आज शाम 7 बजे तक 48 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 109.59 करोड़  को पार कर गया है। आज शाम 7 बजे तक 48 लाख  से ज्यादा टीके की खुराक दी जा चुकी थी। देर रात तक दिनभर की अंतिम रिपोर्ट आने के बाद दैनिक टीकाकरण आंकड़े में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का कवरेज इस प्रकार है:
|
|
टीके की खुराक का कुल कवरेज
|
|
एचसीडब्लू
|
|
पहली खुराक
|
|
10379815
|
|
दूसरी खुराक
|
|
9285790
|
|
एफएलडब्लू
|
|
पहली खुराक
|
|
18373144
|
|
दूसरी खुराक
|
|
16076318
|
|
उम्र समूह 18-44 साल
|
|
पहली खुराक
|
|
426953702
|
|
दूसरी खुराक
|
|
156964616
|
|
उम्र समूह 45-59 साल
|
|
पहली खुराक
|
|
176964374
|
|
दूसरी खुराक
|
|
100918605
|
|
60 साल से अधिक
|
|
पहली खुराक
|
|
110942524
|
|
दूसरी खुराक
|
|
69067582
|
|
लगाई गई पहली खुराक
|
|
743613559
|
|
लगाई गई दूसरी खुराक
|
|
352312911
|
|
कुल
|
|
1095926470
जनसंख्या प्राथमिकता समूहों के आधार पर टीकाकरण अभियान में आज की उपलब्धि इस प्रकार है:
|
|
दिनांक: 9 नवंबर, 2021 
|
|
एचसीडब्लू
|
|
पहली खुराक
|
|
39
|
|
दूसरी खुराक
|
|
6913
|
|
एफएलडब्लू
|
|
पहली खुराक
|
|
141
|
|
दूसरी खुराक
|
|
17715
|
|
उम्र समूह 18-44 साल
|
|
पहली खुराक
|
|
989721
|
|
दूसरी खुराक
|
|
2430219
|
|
उम्र समूह 45-59 साल
|
|
पहली खुराक
|
|
229165
|
|
दूसरी खुराक
|
|
699107
|
|
60 साल से अधिक
|
|
पहली खुराक
|
|
126748
|
|
दूसरी खुराक
|
|
339902
|
|
लगाई गई कुल पहली खुराक
|
|
1345814
|
|
दी गई कुल दूसरी खुराक
|
|
3493856
|
|
कुल
|
|
4839670
देश में सबसे जोखिम वाले जनसंख्या समूहों को कोविड-19 से बचाने के एक उपाय के रूप में जारी टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
एमजी/एएम/एएस
(Visitor Counter : 194
प्रधानमंत्री कार्यालय
प्रधानमंत्री ने 5 वर्ष पूरे होने पर जीएसटी की सराहना की
प्रधानमंत्री श्री नरेन्द्र मोदी ने 5 वर्ष पूरे होने पर जीएसटी की सराहना की और कहा कि यह एक ऐसा महत्वपूर्ण कर-सुधार है जिसने ‘ईज ऑफ डूइंग बिजनेस’ को बढ़ावा दिया और ‘एक राष्ट्र, एक कर’ की परिकल्पना को साकार किया।
माईगवइंडिया के एक ट्वीट के जवाब में प्रधानमंत्री ने कहा;
“हमने #5YearsofGST को पूरा किया, एक ऐसा महत्वपूर्ण कर सुधार जिसने ‘ईज ऑफ डूइंग बिजनेस’ को बढ़ावा दिया और ‘एक राष्ट्र, एक कर’ की परिकल्पना को साकार किया।”
विद्युत मंत्रालय
श्री कृष्ण पाल गुर्जर ने विद्युत मंत्रालय में राज्य मंत्री के रूप में कार्यभार संभाला
श्री कृष्ण पाल गुर्जर ने आज यहां विद्युत मंत्रालय में राज्य मंत्री के रूप में पदभार ग्रहण किया, श्री आर के सिंह, कैबिनेट मंत्री, विद्युत और नवीन और नवीकरणीय ऊर्जा की उपस्थिति में। श्री आलोक कुमार सचिव, विद्युत मंत्रालय और इस अवसर पर अन्य वरिष्ठ अधिकारियों के साथ-साथ विद्युत मंत्रालय के तहत सीपीएसयू के सीएमडी द्वारा कार्यालय श्रम शक्ति भवन में उनका अभिनन्दन किया गया ।
श्री कृष्ण पाल गुर्जर का संक्षिप्त प्रोफ़ाइल
जन्मस्थान एवं परिवार
फरीदाबाद, हरियाणा क्षेत्र के जाने- माने कृषक एवं समाजसेवी परिवार चौधरी हंसराज गुर्जर जी के घर, गाँव मेवला, फरीदाबाद में जन्म लिया |
श्री कृष्ण पाल गुर्जर जी की राजनैतिक उपलब्धियां
श्री कृष्ण पाल गुर्जर जी अपने छात्र जीवन से ही समाजसेवा एवं राजनीती में सक्रीय रहे जिसके परिणामस्वरूप अपने कालेज के दिनों में ही छात्र संघ के महासचिव बने |
वर्ष 1994 में हरियाणा में पहली बार फरीदाबाद नगर निगम के चुनाव में भारतीय जनता पार्टी के पार्षद रहे और नेता पार्षद दल रहे |
वर्ष 1996 में हरियाणा के विधानसभा चुनाव में भारतीय जनता पार्टी की टिकट पर क्षेत्र के जाने-माने राजनेता श्री महेंद्र प्रताप को 37000 से अधिक मतों से हराकर हरियाणा विधान सभा में मेवला महाराजपुर विधानसभा से विधायक बने |
हरियाणा राज्य में चौधरी बंसीलाल सरकार के समय हरियाणा विकास पार्टी एवं भारतीय जनता पार्टी की संयुक्त सरकार में कैबिनेट सड़क परिवहन मंत्री रहे |
वर्ष 2000 के हरियाणा के विधानसभा चुनाव में पुन: श्री महेंद्र प्रताप को चुनाव हराकर फिर से भारतीय जनता पार्टी के विधायक बने और हरियाणा विधान सभा में नेता भाजपा विधायक दल रहे |
वर्ष 2009 में तिगांव विधानसभा से तीसरी बार विधायक निर्वाचित हुए|
वर्ष 2014 में फरीदाबाद लोकसभा क्षेत्र से 466000 वोटों से चुनाव जीतकर सांसद निर्वाचित हुए |
26 मई , 2014 को मोदीजी की सरकार में सड़क परिवहन, राजमार्ग एवं जहाजरानी राज्यमंत्री बने |
9 नवम्बर , 2014 से अभी तक सामाजिक न्याय और अधिकारिता मंत्रालय, भारत सरकार में राजयमंत्री के रूप में अपनी जिम्मेदारियों का निर्वहन कर रहे हैं |
प्रधानमंत्री कार्यालय
प्रधानमंत्री ने आशूरा के दिन हज़रत इमाम हुसैन  की शहादत को याद किया
प्रधानमंत्री श्री नरेन्द्र मोदी ने आशूरा के दिन हज़रत इमाम हुसैन  की शहादत को याद किया और कहा कि उन्हें सच्चाई के प्रति अटूट प्रतिबद्धता और अन्याय के खिलाफ मुकाबले के लिए याद किया जाता है।
एक ट्वीट में प्रधानमंत्री ने कहा;
"आज का दिन हज़रत इमाम हुसैन  की शहादत को याद करने का दिन है। उन्हें सच्चाई के प्रति अटूट प्रतिबद्धता और अन्याय के खिलाफ लड़ाई के लिए याद किया जाता है। वे समानता और भाईचारे को भी बहुत महत्व देते थे।"
नवीन एवं नवीकरणीय ऊर्जा मंत्रालय
भारत नवीकरणीय ऊर्जा के 1,75,000 मेगावाट के लक्ष्य को समय में प्राप्त करेगा
नवीन और नवीकरणीय ऊर्जा मंत्रालय ने भारत के नवीकरणीय ऊर्जा लक्ष्य को प्राप्त
करने पर संशय जाहिर करने संबंधी मीडिया रिपोर्ट का खंडन किया
नवीन और नवीकरणीय ऊर्जा मंत्रालय ने एक बयान में वर्ष 2022 तक भारत के नवीकरणीय ऊर्जा लक्ष्य 1, 75,000 मेगावाट के लक्ष्य को प्राप्त न कर पाने संबंधी क्रिसिल रिपोर्ट पर आधारित मीडिया में आई कुछ रिपोर्ट पर खंडन जारी किया है।
नवीन और नवीकरणीय ऊर्जा मंत्रालय ने कहा कि इस लक्ष्य को प्राप्त न करने संबंधी रिपोर्ट आधारहीन है और वस्तुस्थिति को सही रूप से प्रदर्शित नहीं करती। सितम्बर 2019 के अंत तक भारत में 82,580 मेगावाट नवीकरणीय ऊर्जा क्षमता की स्थापना की जा चुकी है और 31,150 मेगावाट की क्षमता स्थापित करने के विभिन्न चरणों में है। 2021 की पहली तिमाही तक भारत 1,13,000 मेगावाट नवीकरणीय ऊर्जा की स्थापना कर चुका होगा। यह लक्षित क्षमता का लगभग 65 प्रतिशत होगा। इसके अतिरिक्त 49,000 मेगावाट क्षमता की विभिन्न परियोजनाएं बोली के विभिन्न चरणों में हैं जिन्हें सितम्बर 2021 तक स्थापित कर दिया जायेगा। इससे कुल लक्ष्य के 87 प्रतिशत से अधिक क्षमता की स्थापना हो सकेगी। वर्तमान में 23,000 मेगावाट नवीकरणीय ऊर्जा उत्पादन की बोली बाकी बची है और भारत को विश्वास है कि भारत 1,75,000 मेगावाट की क्षमता न सिर्फ स्थापित करेगा बल्कि इससे अधिक अच्छा प्रदर्शन करेगा।
मंत्रालय ने इस संबंध में समय-समय पर विभिन्न मुद्दों का समाधान करने के लिए कार्यरत रहा है और नवीकरणीय ऊर्जा उद्योग, विकासक, निवेशक और अन्य भागीदारकों ने पारदर्शी निविदा प्रणाली और उचित दरों पर बिजली खरीद में सुविधा के लिए मंत्रालयों के प्रयासों की सराहना की है। इसके फलस्वरूप सौर और पवन ऊर्जा के शुल्क में महत्वपूर्ण कमी देखी गई हैं। वर्ष 2016 में जहां पवन ऊर्जा 4.18 रुपए की दर पर थी वह गत वर्ष घटकर 2.43 रुपए रह गई और यह आज भी 2.75 प्रति यूनिट से कम है। सौर टेरिफ 4.43 रुपए प्रति यूनिट  से घटकर 2.44 रुपए प्रति यूनिट रह गई है।
मार्च, 2014 से भारत की नवीकरणीय ऊर्जा क्षमता 138 प्रतिशत की वृद्धि के साथ 34,000 मेगावाट से बढ़कर 82,580 मेगावाट हो गई है। विश्वभर में भारत सौर ऊर्जा में पांचवें स्थान पर, पवन ऊर्जा में चौथे और कुल नवीकरणीय ऊर्जा स्थापित क्षमता में चौथे स्थान पर है।
मंत्रालय संबंधित राज्य सरकारों के साथ विचार-विमर्श कर गुजरात में भूमि के आवंटन और राजस्थान में भूमि सुधार शुल्क मे बदलाव संबंधी मुद्दों का समाधान करने के प्रति तत्पर है। मंत्रालय भूमि आवंटन की समस्या से निपटने के लिए अल्ट्रा मेगा नवीकरणीय ऊर्जा पार्क की स्थापना करने की प्रक्रिया में कार्यरत है। इन पार्क में निर्धारित वितरण सुविधा होगी। ऐसा पहला पार्क एसईसीआई द्वारा गुजरात के धोलेरा में स्थापित किया जायेगा।
मंत्रालय ने तीन नई योजनाओं की शुरूआत की है। इन योजनाओं से भारत में नवीकरणीय ऊर्जा की क्षमता बढ़ाने के साथ-साथ सौर सेल और मॉड्यूल निर्माण क्षमता बढ़ाने में सहायता मिलेगी।
मीडिया द्वारा संदर्भित क्रिसिल रिपोर्ट न तो तथ्यों पर आधारित है और न ही इसमें मंत्रालय द्वारा देश में नवीकरणीय ऊर्जा के विकास संबंधी कार्यक्रमों पर ध्यान केंद्रित किया गया है। क्रिसिल द्वारा मंत्रालय के विचार जानने का प्रयास तक न करने के कारण यह रिपोर्ट विश्वसनीय नहीं है। नवीन और नवीकरणीय ऊर्जा मंत्रालय को विश्वास है कि भारत न सिर्फ 1,75,000 मेगावाट के लक्ष्य को प्राप्त करेगा बल्कि 2022 तक इससे भी अधिक क्षमता स्थापित करेगा।
प्रधानमंत्री कार्यालय
प्रधानमंत्री ने ‘चिकित्सक दिवस’ के अवसर पर समस्त चिकित्सक समुदाय के प्रति गहरी कृतज्ञता व्यक्त की
प्रधानमंत्री श्री नरेन्द्र मोदी ने ‘चिकित्सक दिवस’ के अवसर पर समस्त चिकित्सक समुदाय के प्रति गहरी कृतज्ञता व्यक्त की है।
प्रधानमंत्री ने ट्वीट किया:
“#DoctorsDay के अवसर पर, मैं समस्त चिकित्सक समुदाय के प्रति अपनी गहरी कृतज्ञता व्यक्त करता हूं। अत्यंत अभूतपूर्व समय में भी, चिकित्सकों ने उच्चतम स्तर के साहस, निस्वार्थता और दृढ़ता का उदाहरण पेश किया है। उनका समर्पण उपचार से परे है, यह हमारे समाज को आशा और शक्ति देता है।”
उपभोक्ता कार्य, खाद्य एवं सार्वजनिक वितरण मंत्रालय
भारतीय मानक ब्यूरो द्वारा आयोजित 'प्रयोगशालाओं की क्षमता और उनकी प्रबंधन प्रणाली' से संबंधित प्रशिक्षण कार्यक्रम में 17 देशों के 33 प्रतिभागियों ने भाग लिया
भारतीय मानक ब्यूरो  के प्रशिक्षण विंग राष्ट्रीय मानकीकरण प्रशिक्षण संस्थान  द्वारा 'प्रयोगशालाओं की क्षमता और उनकी प्रबंधन प्रणाली' विषय पर आयोजित किये गए 13वें अंतर्राष्ट्रीय प्रशिक्षण कार्यक्रम में मुख्य रूप से अफ्रीकी, कैरिबियन और एशियाई क्षेत्रों से 17 देशों के 33 प्रतिभागियों ने भाग लिया।
3 सप्ताह का प्रशिक्षण कार्यक्रम नोएडा के राष्ट्रीय मानकीकरण प्रशिक्षण संस्थान परिसर में आयोजित किया गया था। इस प्रशिक्षण कार्यक्रम के दौरान प्रतिभागियों को ‘आईएसओ/आईईसी – 17025:2017 परीक्षण एवं जांच प्रयोगशालाओं की स्थापन क्षमता हेतु सामान्य आवश्यकताओं और संसाधन जरूरतों’ के साथ-साथ प्रवीणता परीक्षण, जोखिम प्रबंधन, कानूनी मेट्रोलॉजी, जांच, मापन अनिश्चितता व अच्छी प्रयोगशाला कार्य प्रणालियों आदि की अपेक्षा से अवगत कराया गया; इसके अलावा प्रतिभागियों को प्रयोगशालाओं के दौरे के माध्यम से व्यावहारिक अनुभव भी प्रदान किया गया।
राष्ट्रीय मानकीकरण प्रशिक्षण संस्थान को मानकीकरण एवं अनुरूपता मूल्यांकन के विभिन्न पहलुओं पर प्रशिक्षण प्रदान करने वाला प्रमुख संस्थान माना जाता है। यह संस्थान भारत सरकार के विदेश मंत्रालय के आईटीईसी कार्यक्रम के तहत 1968 से हर वर्ष एशिया, अफ्रीका, यूरोप और लैटिन अमेरिका के विकासशील देशों के लिए मानकीकरण तथा गुणवत्ता आश्वासन पर अंतर्राष्ट्रीय प्रशिक्षण कार्यक्रम आयोजित कर रहा है।
बीआईएस द्वारा क्रमशः 2004 और 2011 से एनआईटीएस के माध्यम से प्रबंधन प्रणालियों तथा प्रयोगशाला गुणवत्ता प्रबंधन प्रणालियों पर प्रशिक्षण कार्यक्रम भी आयोजित किए जा रहे हैं।
14 नवंबर, 2022 से 9 दिसंबर, 2022 तक आयोजित मानकीकरण एवं अनुरूपता मूल्यांकन पर 53वें अंतर्राष्ट्रीय प्रशिक्षण कार्यक्रम में भी 14 देशों की भागीदारी हुई थी।
निर्वाचन आयोग
निर्वाचन आयोग ने दिल्ली विधान सभा चुनाव 2020 की तैयारियों की समीक्षा की
निर्वाचन आयोग ने आज दिल्ली विधान सभा चुनाव 2020 की तैयारियों की समीक्षा की। मुख्य निर्वाचन आयुक्त श्री सुनिल अरोड़ा की अध्यक्षता में निर्वाचन आयोग के नयी दिल्ली स्थित मुख्यालय में आयोजित समीक्षा बैठक में चुनाव आयुक्त श्री अशोक लवासा और श्री सुशील चंद्रा भी मौजूद थे।
बैठक में जिला चुनाव अधिकारियों, पुलिस उपायुक्तों,संयुक्त पुलिस आयुक्तों,नयी दिल्ली नगरपालिका परिषद् तथा दिल्ली नगर निगम के आयुक्त , दिल्ली छावनी बोर्ड के के मुख्य कार्यकारी अधिकारी तथा विभिन्न अनुपालक एजेंसियों के शीर्ष अधिकारियों ने भी भाग लिया।
मुख्य निर्वाचन आयुक्त ने उपस्थित अधिकारियों से कहा कि भारत के संविधान ने के अनुच्छेद 324 के तहत निर्वाचन आयोग को देश में स्वतंत्र, निष्पक्ष और विश्वसनीय चुनाव कराने का अधिकार प्राप्त है। उन्होंने चुनाव अधिकारियों से कहा कि वे दिल्ली एनसीआर क्षेत्र में बिना किसी गड़बड़ी के चुनाव कराएं।
चुनाव आयुक्त अशोक लवासा ने चुनाव अधिकारियों को निर्देश दिए कि वे ई विजिल के जरिए चुनाव से संबंधित मिलने वाली शिकायतों पर तुंरत कार्रवाई करें और इसके साथ ही ईवीएम और वीपैट के लिए दिए जाने वाले प्रशिक्षण पर ध्यान रखें।
बैठक के दौरान मुख्य कार्यकारी अधिकारी डा. रणबीर सिंह ने चुनाव तैयारियों पर एक प्रस्तुति भी दी जिसमें मतदाता सूची की स्थिति, चुनाव के लिए मानव संसाधन की उपलब्धता,सभी चुनाव अधिकारियों के लिए ईवीएम/वीवीपैट के प्रशिक्षण तथा कम मतदान प्रतिशत की आशंका वाले क्षेत्रों में मतदाओं को मतदान में भाग लेने के लिए प्रोत्साहित करने के लिए स्वीप जैसी गतिविधियों की जानकारी दी गई।
श्री सिंह ने आयोग को बताया कि मतदान के दौरान वरिष्ठ नागरिकों और निशक्तजनों को मतदान केन्द्रों तक लाने ले जाने के लिए किस तरह की विशेष सुविधाएं दी जाएंगी। उन्होंने मतदान केन्द्रों पर मोबाइल फोन जमा करने, पहिए वाली कुर्सी ले जाने, सेल्फी प्वांइट, और विश्राम स्थल आदि जैसी जनसुविधाओं की जानकारी भी दी।
दिल्ली पुलिस के विषेश आयुक्त श्री प्रवीर रंजन ने दिल्ली में चुनाव के कानून व्यवस्था बकी वर्तमान स्थिति तथा चुनाव के दौरान की जाने वाली सुरक्षा तैयारियों की जानकारी दी।
निर्वाचन आयोग ने सभी जिला चुनाव अधिकारियों और पुलिस उपायुक्तों से संवदेनशील इलाकों का आकलन करने को कहा ताकि वहां मतदाताओं को डराने जैसी वारदातें नहीं हो पाएं। आयोग ने सभी स्थानीय निकायों से छह से ज्यादा मतदान केन्द्रों वाले इलाकों में पर्याप्त मोबाइल शौचालयों की व्यवस्था तथा आयोग द्वारा निर्धारित एएमएफ मानकों के अनुरुप जनसुविधाएं सुनिश्चित करने को भी कहा।
आयोग की ओर से जिला निर्वाचन अधिकारियों को कहा गया कि वे स्थानीय निकायों के साथ समन्वय बनाए रखें। आयोग ने ईवीएम और वीवीपैट मशीनों के बारे में दिए जा रहे प्रशिक्षण का भी ध्यान रखने को कहा और अधिकारियों को व्यक्तिगत रूप से इसकी निगरानी करने का आदेश दिया। अधिकारियों से कहा गया कि वह तय समय में मतदाता फोटो पर्ची जारी करने का काम सही तरीक से पूरा करें। आयोग ने परिवहन विभाग को यह सुनिश्चत करने का आदेश दिया कि वह मतदान कर्मियों को लाने ले जाने के लिए पर्याप्त संख्या में छोटे वाहनों का प्रबंध करे।
निर्वाचन आयोग की पूर्ण पीठ ने इस अवसर पर जिला स्तर पर चुनाव तैयारियों की भी समीक्षा की। सभी जिला चुनाव अधिकारियों और पुलिस उपायुक्तों ने अपने क्षेत्रों की तैयारियों की जानकारी उपलबध कराई।आयोग को मतदाता सूची की तैयारी की भी जानकारी दी गई।
इस अवसर पर निर्वाचन आयोग की ओर से दिल्ली के मतदाताओं को सलाम शीर्षक से एक कॉफी टेबुल बुक भी जारी की। यह बुक 2019 में लोकसभा चुनाव के दौरान प्रकाशित की गई थी।
उपभोक्ता कार्य, खाद्य एवं सार्वजनिक वितरण मंत्रालय
खाद्य एवं सार्वजनिक वितरण विभाग 5 जुलाई को खाद्य और पोषण सुरक्षा पर राष्ट्रीय सम्मेलन का आयोजन करेगा
सार्वजनिक वितरण प्रणाली  के तहत सर्वोत्तम कार्य प्रणालियों के विस्तार और पोषण सुरक्षा को बेहतर बनाने पर ध्यान केंद्रित करने के लिए सम्मेलन का आयोजन
सम्मेलन का मुख्य उद्देश्य खाद्य सुदृढ़ीकरण, खाद्य पदार्थों में विभिन्नता लाने, फसल विविधीकरण, एकीकृत अन्न वितरण पोर्टल 2.0, पीडीएस और भंडारण क्षेत्र में सुधार पर चर्चा करना है
केंद्रीय उपभोक्ता कार्य, खाद्य एवं सार्वजनिक वितरण, वाणिज्य और उद्योग तथा कपड़ा मंत्री श्री पीयूष गोयल सम्मेलन को संबोधित करेंगे
खाद्य एवं सार्वजनिक वितरण विभाग मंगलवार, 5 जुलाई 2022 को नई दिल्ली में खाद्य और पोषण सुरक्षा पर एक दिवसीय राष्ट्रीय सम्मेलन का आयोजन कर रहा है। इस सम्मेलन का उद्देश्य क्रॉस लर्निंग को सुविधाजनक बनाना और सार्वजनिक वितरण प्रणाली  के तहत योजनाओं के लिए सर्वोत्तम कार्य प्रणालियों का विस्तार तथा पोषण सुरक्षा को बेहतर बनाने पर ध्यान केंद्रित करना है।
केंद्रीय उपभोक्ता कार्य, खाद्य एवं सार्वजनिक वितरण, वाणिज्य और उद्योग तथा कपड़ा मंत्री श्री पीयूष गोयल इस सम्मेलन को संबोधित करेंगे। उपभोक्ता कार्य, खाद्य एवं सार्वजनिक वितरण राज्य मंत्री सुश्री साध्वी निरंजन ज्योति और श्री अश्विनी कुमार चौबे इस अवसर पर उपस्थित रहेंगे। सम्मेलन में राज्यों और केंद्र शासित प्रदेशों के खाद्य व नागरिक आपूर्ति मंत्री भी शामिल होंगे।
इस सम्मेलन का मुख्य उद्देश्य खाद्य सुदृढ़ीकरण, खाद्य पदार्थों में विभिन्नता लाने, फसल विविधीकरण, एकीकृत अन्न वितरण पोर्टल 2.0, पीडीएस और भंडारण क्षेत्र में सुधार पर चर्चा करना है। कुछ राज्यों में अपनाई जा रही सर्वोत्तम कार्य प्रणालियों को भी व्यापक रूप से प्रसारित करने के लिए उन्हें साझा किया जाएगा।
यह सम्मेलन देश में खाद्य एवं पोषण सुरक्षा पारिस्थितिकी तंत्र में बदलाव लाने के उद्देश्य से सहकारी संघवाद की सच्ची भावना में निहित चुनौतियों तथा अवसरों को प्रतिबिंबित करने के लिए एक मंच के रूप में कार्य करेगा।
राष्ट्रीय खाद्य सुरक्षा अधिनियम, 2013  के तहत भारत की योजनाबद्ध उपभोक्ता केंद्रित सार्वजनिक वितरण प्रणाली दुनिया का सबसे बड़ा सार्वजनिक खाद्य सुरक्षा कार्यक्रम है। यह प्रणाली 5.33 लाख से अधिक उचित मूल्य की दुकानों के देशव्यापी नेटवर्क के माध्यम से पूरे भारत में लगभग 80 करोड़ लाभार्थियों की खाद्य सुरक्षा के साथ उनकी रसद आवश्यकताओं को पूरा करने का प्रबंधन करती है। कोविड-19 महामारी के दौरान वन नेशन वन राशन कार्ड  के साथ संयुक्त रूप से प्रधानमंत्री गरीब कल्याण अन्न योजना  के माध्यम से सरकार की खाद्य सुरक्षा सहायता योजना ने लोगों के लिए एक जीवन रेखा के रूप में कार्य किया और समाज के गरीब तथा कमजोर वर्गों के प्रति इसकी कार्य कुशलता एवं संवेदनशीलता के लिए विश्व स्तर पर इसकी सराहना की जा रही है।